“เงินบาท” เปิดอ่อนค่า 38.42 บ. หลังดอลล์แข็ง รับบอนด์ยีลด์พุ่ง
“เงินบาท” เปิดอ่อนค่า 38.42 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 38.24 บาท/ดอลลาร์ เนื่องจากอัตราผลตอบแทนพันธบัตรรัฐบาลสหรัฐดีดขึ้นแรง ขณะที่ตลาดยังจับตา Flow ของต่างชาติ
“เงินบาท” เปิดอ่อนค่า 38.42 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 38.24 บาท/ดอลลาร์ เนื่องจากอัตราผลตอบแทนพันธบัตรรัฐบาลสหรัฐดีดขึ้นแรง ขณะที่ตลาดยังจับตา Flow ของต่างชาติ
20 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 38.42 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 38.24 บาท/ดอลลาร์ เช้านี้เงินบาทปรับตัวอ่อนค่าจากเย็นวาน เนื่องจากอัตราผลตอบแทนพันธบัตรรัฐบาลสหรัฐ (บอนด์ยีลด์) ดีดขึ้นแรง ทำให้ดอลลาร์สหรัฐแข็งค่าเมื่อเทียบกับทุกสกุลเงิน ประกอบกับเงินเฟ้อของอังกฤษ และแคนาดา ออกมาสูงกว่าที่ตลาดคาด จึงทำให้ตลาดมองแนวโน้มว่าธนาคารกลางหลายประเทศ คงยังต้องใช้นโยบายปรับดอกเบี้ยแรงขึ้นต่อเนื่อง
นอกจากนี้ ตลาดยังจับตา Flow ของต่างชาติ ซึ่งระยะหลังนี้ เริ่มมีการขายพันธบัตรรัฐบาลของไทยต่อเนื่อง รวมทั้งจับตาธนาคารกลางญี่ปุ่น (BOJ) ว่าจะเข้ามาแทรกแซงค่าเงินเยนหรือไม่ หลังจากที่เงินเยนอ่อนค่าใกล้แตะ 150 เยน/ดอลลาร์
ทั้งนี้ นักบริหารเงิน คาดว่า วันนี้เงินบาทจะเคลื่อนไหวในกรอบ 38.25 – 38.50 บาท/ดอลลาร์
 